open-index/open-wikipedia-markdown huggingface dataset:
BMO Field

Το **BMO Field** είναι στάδιο στο Τορόντο του Οντάριο, στον Καναδά. Χτίστηκε στην παλιά τοποθεσία του Σταδίου Exhibition και άνοιξε για πρώτη φορά το 2007. Είναι η έδρα της Τορόντο ΦΚ της Μέιτζορ Λιγκ Σόκερ (MLS) και των Τορόντο Άργκονοτς της Canadian Football League (CFL). Το BMO Field ανήκει στην Πόλη του Τορόντο και το διαχειρίζεται η Maple Leaf Sports & Entertainment, η οποία κατέχει τόσο την Τορόντο ΦΚ όσο και τους Άργκονοτς. Τα δικαιώματα ονομασίας του σταδίου κατέχει η Τράπεζα του Μόντρεαλ, η οποία συνήθως φέρει την επωνυμία «BMO». Είναι ένα από τα δύο καναδικά στάδια που θα διαξαχθούν αγώνες του Παγκοσμίου Κυπέλλου του 2026. Μια επέκταση για τη διοργάνωση θα αυξήσει την χωρητικότητα του σταδίου σε 45.736 θέσεις.

Το BMO Field κατασκευάστηκε αρχικά ως στάδιο αποκλειστικά για ποδόσφαιρο για το Παγκόσμιο Κύπελλο Ποδοσφαίρου Κ20 του 2007 και ως έδρα της Τορόντο ΦΚ. Στο στάδιο διεξήχθησαν αγώνες στο Παγκόσμιο Κύπελλο Κ20 του 2007 και στο Παγκόσμιο Κύπελλο Γυναικών Κ20 του 2014. Το 2010, όταν ακόμα το στάδιο ήταν ουδέτερο γήπεδο, φιλοξένησε το MLS Cup. Από τότε διεξήχθησαν οι τελικοί του 2016 και του 2017. Στο στάδιο έχουν επίσης διεξαχθεί αγώνες ράγκμπι γιούνιον, συμπεριλαμβανομένων των αγώνων της Εθνική Καναδά, και αγώνες ράγκμπι σέβενς, κατά τη διάρκεια των Παναμερικανικών Αγώνων του 2015.

## Ιστορία
Η Τορόντο ΦΚ έπαιξε τον πρώτο της αγώνα στο BMO Field στις 28 Απριλίου 2007. Η τελετή έναρξης πραγματοποιήθηκε στις 12 Μαΐου 2007. Στις 18 Ιουλίου 2009, το BMO Field είχε την πρώτη αναστολή αλκοόλ, λόγω ενός περιστατικού που συνέβη στις 21 Μαΐου 2008, σχετικά με την κατανάλωση αλκοόλ από ανήλικο.

Το MLS All-Star Game 2008 πραγματοποιήθηκε στο BMO Field στις 24 Ιουλίου 2008, με αντίπαλο την αγγλική Γουέστ Χαμ Γιουνάιτεντ.

Στις 24 Ιουλίου 2014, στο BMO Field διεξήχθη ο εναρκτήριος αγώνα του International Champions Cup 2014 μεταξύ του Ολυμπιακού και της Μίλαν. Ο Ολυμπιακός κέρδισε με 3-0.

### ΚΟΝΚΑΚΑΦ Γκολντ Καπ 2023

### Παγκόσμιο Κύπελλο 2026
Στο BMO Field θα διεξαχθούν 6 αγώνες κατά τη διάρκεια του Παγκοσμίου Κυπέλλου του 2026, καθιστώντας το μόνο ένα από τα δύο καναδικά στάδια που διεξαχθούν αγώναες της διοργάνωσης. Κατά τη διάρκεια της διοργάνωσης, το στάδιο θα μετονομαστεί προσωρινά σε «Στάδιο του Τορόντο», σύμφωνα με την πολιτική της FIFA για τα εταιρικά χορηγούμενα ονόματα. Στο στάδιο θα προστεθούν 17.756 προσωρινά καθίσματα, για να αυξήσει την χωρητικότητα του σε 45.736 θέσεις για τη διοργάνωση, για να ικανοποιήσει τις απαιτήσεις της FIFA. Στις 4 Φεβρουαρίου 2024, αποκαλύφθηκε ότι το στάδιο θα φιλοξενήσει τον εναρκτήριο αγώνα του Καναδά στις 12 Ιουνίου 2026. Συνολικά, στο στάδιο θα διεξαχθούν 6 αγώνες, 5 αγώνες στη φάση ομίλων και 1 αγώνας στο γύρο των 32.

## Παραπομπές


## Εξωτερικοί σύνδεσμοι
* 
* Φωτογραφίες κατασκευής του BMO Field
* Βίντεο κατασκευής του BMO Field

Κατηγορία:Εθνικά στάδια
Κατηγορία:Στάδια ποδοσφαίρου στον Καναδά
Κατηγορία:Στάδια καναδικού ποδοσφαίρου
Κατηγορία:Στάδια ράγκμπι γιούνιον στον Καναδά
Κατηγορία:Στάδια πολλαπλών χρήσεων στον Καναδά
Κατηγορία:Στάδια Παγκοσμίου Κυπέλλου Ποδοσφαίρου 2026
Κατηγορία:Τορόντο ΦΚ
Τζάκο Παστόριους

Ο **Τζάκο Παστόριους** (*John Francis Anthony Pastorius III*, 1 Δεκεμβρίου 1951 – 21 Σεπτεμβρίου 1987) ήταν Αμερικανός μπασίστας, συνθέτης και παραγωγός. θεωρήθηκε ως ένας από τους σημαντικότερους μουσικούς που ασχολήθηκαν με το ηλεκτρικό μπάσο. Ηχογράφησε πολλά άλμπουμ ως σόλο καλλιτέχνης, αρχηγός του δικού του συγκροτήματος μα και ως μέλος του γκρουπ Weather Report από το 1976 έως το 1981. Συνεργάστηκε επίσης με πολλούς σημαντικούς καλλιτέχνες από το ευρύτερο φάσμα της μουσικής σκηνής.

## Βασική εργογραφία
* Jaco with Pat Metheny, Bruce Ditmas, Paul Bley (Improvising Artists, 1976) – live
* Jaco Pastorius (Epic, 1976)
* Word of Mouth (Warner Bros., 1981)
* Invitation (Warner Bros., 1983) – live
* Stuttgart Aria with Biréli Lagrène (Jazzpoint/Le Chant du Monde, 1986)
* Honestly - Solo Live (Jazzpoint, 1991) – recorded in 1986
* Holiday for Pans (Sound Hills, 1993) – recorded in 1980–82
* The Birthday Concert (Warner Bros., 1995) – recorded in 1981
* Golden Roads (Sound Hills, 1997) – recorded in 1986
* A Good Stitch for Golden Roads (Sound Hills, 1997) – recorded in 1986
* Punk Jazz: The Jaco Pastorius Anthology (Warner Bros./Rhino, 2003) [2CD] – recorded in 1968–86
* The Early Years Recordings (Holiday Park, 2006) – recorded in 1969–74
* Trio of Doom with John McLaughlin and Tony Williams (Columbia, 2007) – recorded in 1979
* Legendary Demo & Live Tracks (Victor, 2008) – recorded in 1970, 1974, 1976, and 1982
* Word of Mouth Band featuring Kazumi Watanabe, Word of Mouth Band 1983 Japan Tour (Rhino, 2012) [2CD] – recorded in 1983
* Modern American Music...Period! The Criteria Sessions (Omnivore Recordings, 2014) – recorded in 1974
* Truth, Liberty & Soul (Resonance, 2017) – live recorded in 1982
* Jaco Pastorius Bass Workshop: Jazz Concert In Martinique (Altus Jazz, 2017) – live recorded in 1984
* Tokyo 83 (2019) - Recorded at Koseinenkin Kaikan, Tokyo, Japan on May 22, 1983

Με τους Weather Report:
* Black Market (Columbia, 1976)
* Heavy Weather (Columbia, 1977)
* Mr. Gone (Columbia, 1978)
* 8:30 (Columbia, 1979)
* Night Passage (Columbia, 1980)
* Weather Report (Columbia, 1982)

Άλλες ηχογραφήσεις:
* Live and Unreleased (Columbia, 2002)
* Forecast: Tomorrow (Columbia, 2006)
* The Legendary Live Tapes: 1978-1981 (Columbia, 2015)
* Trio of Doom (Columbia Legacy, 2007)

## Παραπομπές


## Εξωτερικοί σύνδεσμοι
* jacopastorius.com
* discogs.com

Κατηγορία:Αμερικανοί μουσικοί
Ιερά Μονή Οσίας Ειρήνης Χρυσοβαλάντου Ευβοίας

Το **μοναστήρι της Οσίας Ειρήνης Χρυσοβαλάντου** είναι χτισμένο μεταξύ των παραθαλάσσιων χωριών Ροβιών και Ηλίων στη Βόρεια Εύβοια. Βρίσκεται σε μία πλαγία, πάνω από τις παιδικές κατασκηνώσεις της Μητροπόλεως Χαλκίδας. Στο μπροστινό μέρος της Μονής βρίσκεται ο Ευβοϊκός κόλπος, ενώ στο πίσω μέρος της δεσπόζει το Βαλάντιο Όρος.  Αποτελεί Μετόχιο της  Ι. Μονής του Αγίου Γεωργίου των Ηλίων. Το 1990 παραχωρήθηκε σε άλλη Αδελφότητα με Ηγουμένη την Γερόντισσα Χρυσοβαλάντη. Σήμερα η Αδελφότητα αποτελείται από τη Γερόντισσα και άλλες δύο μοναχές. 

## Ιστορία
Η Μονή, εκτός από την εσωτερική Εκκλησία της Οσίας Ειρήνης, αποτελείται από άλλα δύο εσωτερικά παρεκκλήσια, του Οσίου Ονουφρίου, του ασκητού. Στα παρεκκλήσια αυτά, μπορεί κανείς να βρει βυζαντινές τοιχογραφίες. Επίσης, στον ελαιώνα της Μονής βρίσκεται η ανακαινισμένη παλιά Εκκλησία του Ταξιάρχη Μιχαήλ, που θεωρείται προστάτης Άγιος της περιοχής, από όπου  έχει λάβει το όνομά της ( Ταξιάρχης Ηλίων)

## Παραπομπές
* Ιερά Μονή Οσίας Ειρήνης Χρυσοβαλάντου- Βόρεια Εύβοια

Κατηγορία:Ιερά Μητρόπολις Χαλκίδος, Ιστιαίας και Βορείων Σποράδων
Ειρηνης
Γκεμπερτσάκ

Το **Γκεμπερτσάκ** ή **Γκουμπουρτσάκ** (ταταρ. Гөберчәк, αποδιδόμενο στο λατινικό αλφάβητο ως *Göberçäk*) είναι χωριό της Ευρωπαϊκής Ρωσίας, στη Δημοκρατία του Ταταρστάν, με 281 κατοίκους το 2015 έναντι 324 το 1989. Διοικητικώς, το Γκεμπερτσάκ υπάγεται στο Διαμέρισμα Άρσκι. Το χωριό υπήρχε ήδη κατά την εποχή του Χανάτου του Καζάν, δηλαδή προ των μέσων του 16ου αιώνα.

## Γεωγραφία
Το Γκεμπερτσάκ βρίσκεται στο βόρειο μέρος του Ταταρστάν. Το χωριό απέχει οδικώς 20 χιλιόμετρα από την πρωτεύουσα του διοικητικού του διαμερίσματος, την πόλη Άρσκ, και 91 χιλιόμετρα από την πρωτεύουσα του Ταταρστάν, το Καζάν. Υπάρχουν δύο κύριες οδοί στο χωριό.

## Παραπομπές


Γκεμπερτσακ
Γεώργιος Τσεμπελής

Ο **Γεώργιος (Τζωρτζ) Τσεμπελής** (αγγλ. *George Tsebelis*) είναι Ελληνοαμερικανός πολιτικός επιστήμονας, ο οποίος ειδικεύεται στη συγκριτική πολιτική. Είναι καθηγητής στην έδρα «Ανατόλ Ράποπορτ» Πολιτικής επιστήμης στο Πανεπιστήμιο του Μίσιγκαν.

Ο Τσεμπελής έλαβε πτυχίο μηχανικού από το Εθνικό Μετσόβιο Πολυτεχνείο και πολιτικής επιστήμης από το Ινστιτούτο Πολιτικών Σπουδών του Παρισιού («Sciences Po»). Αργότερα απέκτησε δύο διδακτορικά: ένα στη μαθηματική στατιστική από το Πανεπιστήμιο Πέτρου και Μαρίας Κιουρί (Παρίσι) και ένα στην πολιτική επιστήμη από το Πανεπιστήμιο Ουάσινγκτον στο Σαιντ Λούις. Το 2016 ο Τσεμπέλης εκλέχθηκε εταίρος της Αμερικανικής Ακαδημίας Τεχνών και Επιστημών. Επίσης, στις 7 Οκτωβρίου 2024 ο Γ. Τσεμπελής αναγορεύθηκε σε επίτιμο διδάκτορα της Σχολής Οικονομικών και Πολιτικών Επιστημών του Πανεπιστημίου Αθηνών.

## Θεωρία των παικτών βέτο
Ο Γ. Τσεμπελής ανέπτυξε τη θεωρία των «παικτών βέτο», που διατυπώνεται στο γνωστότερο έργο του, το ομώνυμο βιβλίο *Veto Players* (υπότιτλος: «πώς λειτουργούν οι πολιτικοί θεσμοί», 2002).

## Παραπομπές


## Εξωτερικοί σύνδεσμοι
* ''Veto Players: How Political Institutions Work''  από τον εκδοτικό οίκο του Πανεπιστημίου Πρίνστον
* Προσωπική ιστοσελίδα στο Πανεπιστήμιο του Μίσιγκαν

Κατηγορία:Ελληνοαμερικανοί επιστήμονες
Κατηγορία:Έλληνες πολιτικοί επιστήμονες
Κατηγορία:Απόφοιτοι του Εθνικού Μετσόβιου Πολυτεχνείου
Ταχταμπασί

Το **Ταχταμπασί** (αζερικά *Taxtabaşı*) ή **Ντασταγκλούχ** (αρμεν. Դաշտագլուխ) είναι χωριό στην επαρχία Καλμπατζάρ του Αζερμπαϊτζάν.

## Ιστορία
Το Ταχταμπασί καταλήφθηκε από τον αρμενικό στρατό και εντάχθηκε στην επαρχία Μαρτακέρτ του Αρτσάχ. Το 2020 το Ντασταγκλούχ παραχωρήθηκε στο Αζερμπαϊτζάν μαζί με άλλα μικρότερα χωριά της περιοχής.

## Παραπομπές


Ταχταμπασι
Καρβοξυλίωση

Η **καρβοξυλίωση** (Carboxylation) είναι μια χημική αντίδραση κατά την οποία παράγεται ένα καρβοξυλικό οξύ με επεξεργασία ενός υποστρώματος με διοξείδιο του άνθρακα. Η αντίθετη αντίδραση είναι η αποκαρβοξυλίωση (decarboxylation). Στη χημεία, ο όρος ενανθράκωση (carbonation) χρησιμοποιείται μερικές φορές συνώνυμα με την καρβοξυλίωση, ειδικά όταν εφαρμόζεται στην αντίδραση καρβανιονικών αντιδραστηρίων με CO2. Γενικότερα, η ενανθράκωση συνήθως περιγράφει την παραγωγή ανθρακικών.
## Οργανική χημεία
Η καρβοξυλίωση είναι μια τυπική μετατροπή στην οργανική χημεία. Συγκεκριμένα η ενανθράκωση (δηλαδή η καρβοξυλίωση) των αντιδραστηρίων Grignard και των ενώσεων οργανολιθίου είναι ένας κλασικός τρόπος μετατροπής οργανικών αλογονιδίων σε καρβοξυλικά οξέα.
Το σαλικυλικό νάτριο, πρόδρομο της ασπιρίνης, παρασκευάζεται εμπορικά με επεξεργασία φαινολικού νατρίου (το άλας νατρίου της φαινόλης) με διοξείδιο του άνθρακα σε υψηλή πίεση (100 atm ) και υψηλή θερμοκρασία (390 K) – μια μέθοδος γνωστή ως αντίδραση Kolbe-Schmitt. Η οξίνιση του προκύπτοντος σαλικυλικού άλατος δίνει σαλικυλικό οξύ.
:
Πολλές λεπτομερείς διαδικασίες περιγράφονται στο περιοδικό *Organic Syntheses*.
Οι καταλύτες καρβοξυλίωσης περιλαμβάνουν Ν-ετεροκυκλικά καρβένια  και καταλύτες με βάση τον άργυρο.

## Η καρβοξυλίωση στη βιοχημεία
Η ζωή με βάση τον άνθρακα προέρχεται από την καρβοξυλίωση που συνδέει το ατμοσφαιρικό διοξείδιο του άνθρακα με ένα σάκχαρο. Η διαδικασία συνήθως καταλύεται από το ένζυμο RuBisCO (καρβοξυλάση/οξυγενάση της 1,5-διφωσφορικής ριβουλόζης), που είναι πιθανώς η μόνη πιο άφθονη πρωτεΐνη στη Γη.

Πολλές καρβοξυλάσες, συμπεριλαμβανομένων των καρβοξυλάση του ακετυλοσυνένζυμου Α (Acetyl-CoA carboxylase), καρβοξυλάση του μεθυλοκροτονυλοσυνένζυμου Α (Methylcrotonyl-CoA carboxylase), καρβοξυλάση του προπιονυλοσυνένζυμου Α (Propionyl-CoA carboxylase) και πυροσταφυλικής καρβοξυλάσης (Pyruvate carboxylase) απαιτούν βιοτίνη ως συμπαράγοντα. Αυτά τα ένζυμα εμπλέκονται σε διάφορες βιογονικές οδούς. Στο σχήμα EC, τέτοιες καρβοξυλάσες ταξινομούνται στην EC 6.3.4, "Άλλες λιγάσες άνθρακα-αζώτου".
Ένα άλλο παράδειγμα είναι η μεταμεταφραστική τροποποίηση υπολειμμάτων γλουταμινικού οξέος, σε γ-καρβοξυγλουταμινικό, σε πρωτεΐνες. Εμφανίζεται κυρίως σε πρωτεΐνες που εμπλέκονται στον καταρράκτη πήξης του αίματος, συγκεκριμένα στους παράγοντες II, VII, IX και X, στην πρωτεΐνη C και στην πρωτεΐνη S, καθώς και σε ορισμένες πρωτεΐνες των οστών. Αυτή η τροποποίηση απαιτείται για να λειτουργήσουν αυτές οι πρωτεΐνες. Η καρβοξυλίωση λαμβάνει χώρα στο ήπαρ και εκτελείται από τη γ-γλουταμυλοκαρβοξυλάση (γ-glutamyl carboxylase, GGCX). Η GGCX απαιτεί βιταμίνη Κ ως συμπαράγοντα και εκτελεί την αντίδραση με διεργαστικό τρόπο.Το γ-καρβοξυγλουταμικό δεσμεύει το ασβέστιο, το οποίο είναι απαραίτητο για τη δράση του. Παραδείγματος χάρη, στην προθρομβίνη (prothrombin), η δέσμευση ασβεστίου επιτρέπει στην πρωτεΐνη να συσχετιστεί με την κυτταρική μεμβράνη στα αιμοπετάλια, φέρνοντάς την σε άμεση γειτνίαση με τις πρωτεΐνες που διασπούν την προθρομβίνη σε ενεργή θρομβίνη μετά από τραυματισμό.

## Παραπομπές

Κατηγορία:Οργανικές αντιδράσεις
Κατηγορία:Μεταμεταφραστική τροποποίηση
Ιερά Μονή Αγίας Ειρήνης Χρυσοβαλάντου

Με την ονομασία **Ιερά Μονή Αγίας Ειρήνης Χρυσοβαλάντου** ή **Ιερά Μονή Οσίας Ειρήνης Χρυσοβαλάντου** αναφέρονται
* η Ιερά Μονή Αγίας Ειρήνης Χρυσοβαλάντου Λυκόβρυσης.
* η Ιερά Μονή Αγίας Ειρήνης Χρυσοβαλάντου Κορωπίου.
* η Ιερά Μονή Οσίας Ειρήνης Χρυσοβαλάντου Ευβοίας.
Τράουν (ποταμός)

Ο **Τράουν** (γερμ. *Traun*) είναι ποταμός της Αυστρίας, στην Άνω Αυστρία. Πηγάζει από την οροσειρά Τότες Γκεμπίργκε στη Στυρία. Κατόπιν διαρρέει την περιοχή του Σαλτσκάμεργκουτ και τις λίμνες Χαλστέτερ Ζέε και Τράουνζεε. Ο Τράουν είναι δεξιός παραπόταμος του Δούναβη, στον οποίο εκβάλλει κοντά στη μεγάλη πόλη Λιντς. Στις όχθες του είναι κτισμένες επίσης οι πόλεις Μπαντ Αουσσέε, Μπαντ Ισλ, Γκμούντεν, Βελς και η ομώνυμη Τράουν. Ο Τράουν έχει μήκος 155,9 χιλιόμετρα και έκταση λεκάνης απορροής 4.257 τετρ. χιλιόμετρα. Η μέση ροή του στην εκβολή του ανέρχεται σε 150 κυβικά μέτρα ανά δευτερόλεπτο.

Μέχρι τα τέλη του 19ου αιώνα η πρόσβαση στο χωριό Χάλστατ (στις όχθες της Χαλστέτερ Ζέε) ήταν δυνατή μόνο είτε με βάρκα από τον Τράουν, ή από στενά μονοπάτια. Ωστόσο αυτή η απομονωμένη και άξενη περιοχή υπήρξε μια από τις πρώτες που κατοικήθηκαν μόνιμα από ανθρώπους, και η αιτία ήταν τα πλούσια αποθέματα ορυκτού αλατιού, που εξαγόταν από τη γη επί χιλιετίες. Μερικά από τα αρχαιότερα ευρήματα της αρχαιολογίας στο Χάλστατ, όπως ένα μακρόστενο πέτρινο εργαλείο που χρησίμευε για την κοπή δένδρων και την κατεργασία του ξύλου, το οποίο χρονολογήθηκε στο 5000 π.Χ. περίπου. Μία από τις πρώτες θέσεις σιδηρουργού ανασκάφηκε εκεί. Ο πλούτος από το εμπόριο επέτρεψε την ανάπτυξη μιας πολυσύνθετης κοινωνίας, από όπου και ο όρος «Πολιτισμός Χάλστατ». Το 1846 ανακαλύφθηκε ένα μεγάλο προϊστορικό νεκροταφείο κοντά στο σημερινό χωριό.

## Εικόνες

Αρχείο:Tussen Au en Steeg, bij de Traun foto3 2011-07-28 15.34.jpg|Ο Τράουν ανάμεσα στο Άου και το Στέεχ
Αρχείο:Lauffen, de Traun foto4 2011-07-29 10.14.jpg|Ο Τράουν κοντά στο Λάουφεν


## Παραπομπές


Κατηγορία:Ποταμοί της Αυστρίας
Κατηγορία:Παραπόταμοι του Δούναβη
Στάδιο BBVA

Το **Στάδιο BBVA** (ισπανικά: *Estadio BBVA*), με όνομα χορηγίας από την Banco Bilbao Vizcaya Argentaria, είναι στάδιο ποδοσφαίρου στο Γουαδαλούπε του Νουέβο Λεόν, στο Μεξικό. Το στάδιο, που έχει το ψευδώνυμο «El Gigante de Acero» (Χαλύβδινος Γίγαντας), αντικατέστησε το Στάδιο Τεχνολόχικο ως έδρα της ΚΦ Μοντερρέι, τερματίζοντας 63 χρόνια παραμονής στο στάδιο.

Το στάδιο εγκαινιάστηκε στις 2 Αυγούστου 2015, με την όγδοη έκδοση του Κυπέλλου Εουσέμπιο, όπου η Μοντερρέι νίκησε την Μπενφίκα με 3-0. Στο στάδιο θα διεξαχθούν 4 αγώνες αγώνες για το Παγκόσμιο Κύπελλο του 2026.

Το έργο αντιμετώπισε διαμάχες, που προήλθαν από πολλαπλές κατηγορίες για την κατασκευή ως προφανές εμπόδιο στην ανάπτυξη της άγριας ζωής σε τοπική κλίμακα, αποψιλώνοντας 24,5 εκτάρια δάσους που είναι δίπλα σε μια φυσική προστατευόμενη περιοχή που φιλοξενεί 106 είδη ζώων, συμπεριλαμβανομένων 8 απειλούμενων ή προστατευόμενων ειδών, όπως ο κιτρινοκέφαλος παπαγάλος.

## Σχεδιασμός
Το στάδιο αναπτύχθηκε από τον ιδιοκτήτη της ΚΦ Μοντερρέι, FEMSA. Σχεδιάστηκε από την πολυεθνική αρχιτεκτονική εταιρεία Populous, μαζί με την μεξικανική εταιρεία VFO. Ο Φεντερίκο Βελάσκο μαζί με την Populous, ήταν οι κύριοι σχεδιαστές του έργου. Η κατασκευή ξεκίνησε τον Αύγουστο του 2011 και ολοκληρώθηκε τον Ιούλιο του 2015.

Το στάδιο άνοιξε το 2015 με χωρητικότητα 51.000 θεατών, καθιστώντας το 4ο μεγαλύτερο στάδιο στο Μεξικό. Χτισμένο με κόστος 200 εκατομμυρίων δολαρίων, ήταν το πιο ακριβό στάδιο στο Μεξικό κατά την εποχή της κατασκευής του. Οι ιδιοκτήτες σύντομα πρόσθεσαν περισσότερες θέσεις, επεκτείνωντας την χωρητικότητα σε 53.500 θεατές το 2016. Έχει φυσικό χλοοτάπητα, σουίτες, εστιατόριο με θέμα κλαμπ, σαλόνι κλαμπ και υψηλό εσωτερικό και εξωτερικό σχεδιασμό. Η κλίση της κεντρικής εξέδρας είναι 34 μοίρες, και η απόσταση μεταξύ του αγωνιστικού χώρου των καθισμάτων είναι η ελάχιστη που επιτρέπεται από τη FIFA, παρέχοντας εγγύτητα στην αγωνιστική δράση.

Το Στάδιο BBVA έλαβε την αργυρή πιστοποίηση από την Leadership in Energy and Environmental Design για την αειφόρο σχεδίασή του. Ήταν το πρώτο στάδιο ποδοσφαίρου στη Βόρεια Αμερική που κέρδισε την πιστοποίηση.

## Παγκόσμιο Κύπελλο 2026
Το Στάδιο BBVA θα είναι ένα από τα τρία μεξικανικά στάδια που θα φιλοξενήσουν αγώνες κατά τη διάρκεια του Παγκοσμίου Κυπέλλου του 2026. Κατά τη διάρκεια της διοργάνωσης, το στάδιο θα μετονομαστεί προσωρινά σε «Στάδιο Μοντερρέι», σύμφωνα με την πολιτική της FIFA για τα εταιρικά χορηγούμενα ονόματα. Στο στάδιο θα διεξαχθούν 4 αγώνες: 3 αγώνες στη φάση ομίλων και 1 αγώνας στο γύρο των 32.

## Παραπομπές


## Εξωτερικοί σύνδεσμοι

* 
* Επίσημος ιστότοπος της Vergara y Fernandez de Ortega Arquitectos

Κατηγορία:Στάδια ποδοσφαίρου στο Μεξικό
Κατηγορία:Κτίρια και κατασκευές στο Μοντερρέι
Κατηγορία:Στάδια Παγκοσμίου Κυπέλλου Ποδοσφαίρου 2026
Κομητεία Άσλεϊ (Άρκανσο)

Η **Κομητεία Άσλεϊ** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19, 062 κάτοικοι.Η διοικητική πρωτεύουσα (*έδρα της κομητείας*) είναι το Χάμπουργκ και μεγαλύτερη πόλη το Κρόσετ.  Η κομητεία ιδρύθηκε το 1848 και πήρε το όνομά της προς τιμήν του Τσέστερ Άσλεϊ, γερουσιαστή του Άρκανσο (1844 - 1848).   
  
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 939 τ. μίλια (1, 511 τ.χλμ), εκ των οποίων 921 τ. μίλια (1, 482 τ.χλμ.) είναι στεριά και 17, 93 τ. μίλια (28, 86 τ.χλμ) είναι νερό.

## Παραπομπές


Κατηγορία:Κομητείες του Άρκανσο
Κομητεία Γκάρλαντ (Άρκανσο)

Η **Κομητεία Γκάρλαντ** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 100, 180 κάτοικοι. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Χοτ Σπρινγκς.  Η κομητεία ιδρύθηκε το 1873 και πήρε το όνομά της προς τιμήν του Αύγουστου Χιλ Γκάρλαντ, δικηγόρου και πολιτικού. 
  
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 735 τ. μίλια (1, 900 τ.χλμ), εκ των οποίων 678 τ. μίλια (1, 760 τ.χλμ.) είναι στεριά και 57  τ. μίλια (150 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άρκανσο
Κυλινδράς Αίγινας

Ο **Κυλινδράς** είναι πολύ μικρός οικισμός της Αίγινας στην Περιφερειακή Ενότητα Νήσων Αττικής.

## Γενικά στοιχεία
Ο Κυλινδράς βρίσκεται στο κεντρικό τμήμα του νησιού, κοντά στις ανατολικές ακτές του νησιού. Το χωριό είναι κτισμένο σε υψόμετρο 110 μέτρα ενώ απέχει περίπου 14 χλμ. Α.-ΝΑ. από την Αίγινα (πόλη). Βόρεια του είναι οι Άλωνες και νότια οι Πόρτες. Τα παλιότερα χρόνια ήταν ένα από τα μεγαλύτερα χωριά της Αίγινας (υπάρχουν πολλά σπίτια που έχουν διατηρηθεί ακόμα)  ενώ χαρακτηριστικό τοπόσημό του είναι η πλατεία του η οποία είναι παλιό αλώνι μαζί με την παραδοσιακή στέρνα, απέναντί της. Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στον δήμο Αιγίνης και σύμφωνα με την απογραφή 2021 έχει 6 κατοίκους ενώ με αυτήν του 2011 είχε 22.

## Εξωτερικοί σύνδεσμοι
* Η πεζοπορική διαδρομή: Ανιτσαίου – Κυλινδράς – Πόρτες – Ανιτσαίου στον ιστότοπο https://aegina-hiking.com/.

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Πόρτες Αίγινας

Οι **Πόρτες** είναι οικισμός αλλά και παραλία της Αίγινας στην Περιφερειακή Ενότητα Νήσων Αττικής.

## Γενικά στοιχεία
Οι Πόρτες βρίσκονται στις ανατολικές ακτές του νησιού ενώ απέχουν περίπου 13 χλμ. Α.-ΝΑ. από την Αίγινα (πόλη). Το χωριό είναι κτισμένο σε υψόμετρο 60 μέτρα αν και σπίτια του (εξοχικά κυρίως) φθάνουν μέχρι τις δύο παραλίες του και το μικρό λιμανάκι που διαθέτει. Νοτιοδυτικά τους είναι το Ανίτσαιο και το Ελλάνιο Όρος με τον αρχαιολογικό χώρο του Ελλανίου Διός. Πρόκειται για παλιό γραφικό ψαροχώρι του οποίου οι κάτοικοι ασχολούνται με την αλιεία και τον τουρισμό. Την περίοδο της Ενετοκρατίας ήταν λιμάνι απ' όπου οι Βενετσιάνοι φόρτωναν μεγάλες επεξεργασμένες μαυρόπετρες (χαρακτηριστικό της περιοχής) για να χτίσουν τα λιμάνια, αλλά και πολλά καλντερίμια της Κρήτης. Αναφέρεται επίσημα για πρώτη φορά ως ξεχωριστός οικισμός το 1971 να απογράφεται στον δήμο Αιγίνης και σύμφωνα με την απογραφή 2021 έχει 76 κατοίκους ενώ με αυτήν του 2011 είχε 104.

## Εξωτερικοί σύνδεσμοι

* Η πεζοπορική διαδρομή: Ανιτσαίου – Κυλινδράς – Πόρτες – Ανιτσαίου στον ιστότοπο https://aegina-hiking.com/.
* ΑΙΓΙΝΑ: Οικισμός Πόρτες στο https://www.youtube.com/.

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Γκολντγκέμπεν

Το **Γκολντγκέμπεν** (γερμ. *Goldgeben*) είναι χωριό της Αυστρίας στην Κάτω Αυστρία και το Διαμέρισμα Κορνόιμπουργκ, με πληθυσμό 611 κατοίκους το 2024. Την 1η Ιανουαρίου 1972 ορίσθηκε ως κτηματολογημένο δημοτικό τμήμα του *Marktleiinde* του Χάουζλάιτεν.

Το Γκολντγκέμπεν αναφέρεται για πρώτη φορά το πρώτο τρίτο του 12ου αιώνα. Η ονομασία του οφείλεται σε αποθέματα χρυσού (*Gold* στη γερμανική όπως και στην αγγλική γλώσσα) στην περιοχή του κατά την αρχαιότητα, πολύ πριν την εποχή που οι όχθες και οι νησίδες του ποταμού Δούναβη ήταν γεμάτες από χρυσοθήρες.

Η οικογένεια του Λεοπόλδου του Γκολντγκέμπεν (*Leopoldus de Goldgeben*) φαίνεται ότι πήρε την επωνυμία της από το χωριό αυτό, περί τη δεκαετία 1120-1130.

Αρχικώς η γη του χωριού ήταν ιδιοκτησία της Επισκοπής του Πασάου. Από το 1582 το Γκολντγκέμπεν ήταν κτήση του Κόμη του Χάρντεγκ στο Στέτελντορφ. Ο ναός του χωριού, κτισμένος αρχικώς από ξύλο το 1841, ξανακτίσθηκε με τούβλα το 1855.

## Παραπομπές


## Εξωτερικοί σύνδεσμοι
* Επίσημος ιστότοπος

Γκολντγκεμπεν
Ιβόβε

Το **Ιβόβε** (πολων. *Iwowe*) είναι χωριό στην γκμίνα του Μπορόβιε, στο πόβιατ του Γκαρβόλιν του Βοεβοδάτου Μασοβίας, στην ανατολική Πολωνία. Το Ιβόβε βρίσκεται περίπου 19 χιλιόμετρα βορειοανατολικώς της πρωτεύουσας του πόβιατ, του Γκαρβόλιν, και 65 χιλιόμετρα νοτιοανατολικώς της Βαρσοβίας.

## Παραπομπές


Ιβοβε
Φάντανς

Το **Φάντανς** (γερμ. *Vandans*) είναι μεγάλο χωριό της δυτικής Αυστρίας, στο Φόραρλμπεργκ και το Διαμέρισμα Μπλούτεντς, με πληθυσμό 2.815 κατοίκους το 2024, έναντι 825 κατοίκων το 1939 και 1.828 κατοίκων το 1971. Το Φάντανς είναι κτισμένο σε υψόμετρο 660 μέτρα πάνω από την επιφάνεια της θάλασσας και είναι γνωστό για τους σκιέρ και πεζοπόρους που προσελκύει ως τουρίστες. Η μέση ετήσια θερμοκρασία είναι +8 βαθμοί C, με «ρεκόρ» μέγιστης θερμοκρασίας που έχει καταγραφεί μετά το 1971 τους 36,3 βαθμούς C και το «ρεκόρ» ελάχιστης θερμοκρασίας −23,9 βαθμούς C.

Ο σιδηροδρομικός σταθμός του Φάντανς είναι ενδιάμεσος σταθμός στη σιδηροδρομική γραμμή Μπλούτεντς-Σρουνς και εξυπηρετείται από συρμούς της ιδιωτικής εταιρείας *Montafonerbahn* (MBS).

* Το Φάντανς είναι «αδελφοποιημένο» με την κωμόπολη Χάιτερσχαϊμ της νότιας Γερμανίας.

## Παραπομπές


## Εξωτερικοί σύνδεσμοι

* Τουριστικές πληροφορίες για το Φάντανς στο *Planetware*

Φαντανς
Μαρκ (χωριό)

Το **Μαρκ** (αγγλ. *Mark*) είναι χωριό στην κομητεία Σόμερσετ της νότιας Αγγλίας, με πληθυσμό 1.478 κατοίκους το 2014. Απέχει περί τα 10 μίλια (16 χιλιόμετρα) από την πόλη Μπριτζγουότερ, και 6,5 χιλιόμετρα από την κωμόπολη Χάιμπριτζ. Περιλαμβάνει τους συνοικισμούς **Γιάροου** (*Yarrow*) και **Σάουθγουικ** (*Southwick*). Το ποταμάκι Μαρκ Γιέο πηγάζει κοντά στο χωριό.

Το Μαρκ διαθέτει ταχυδρομικό γραφείο, καταστήματα, δύο παμπ, αρκετούς συλλόγους και λέσχες, ενώ φιλοξενεί τα γραφεία της Βρετανικής Ομοσπονδίας της ιαπωνικής πολεμικής τέχνης Κι-αϊκίντο και μια ομάδα «νεανικού θεάτρου». Υπάρχει επίσης το Mark College, ένα ιδιωτικό σχολείο της μέσης εκπαιδεύσεως για μαθητές και μαθήτριες που πάσχουν από σύνδρομο Άσπεργκερ.

## Ιστορικά στοιχεία
Η προέλευση της ονομασίας του χωριού πιστεύεται ότι είναι η αρχαιοαγγλική λέξη *mærc*, που σημαίνει «όριο ιδιοκτησίας». Μεταγενέστερος είναι ο ενοριακός ναός του Αγίου Μάρκου, που μάλλον αφιερώθηκε στον άγιο το όνομα του οποίου έμοιαζε με την προϋπάρχουσα ονομασία του χωριού, παρά το αντίστροφο.

Τα εδάφη του χωριού προσφέρθηκαν στον Επίσκοπο του Μπαθ από τη Βασίλισσα Έντιθ του Ουέσσεξ και, μαζί με τα εδάφη του μεγαλύτερου χωριού Γουέντμορ, χρησίμευσαν ως πηγή πόρων για τον επισκοπικό τομέα του Καθεδρικού του Γουέλς το 1157 και αυτό συνεχίσθηκε μέχρι το 1547.

Το Μαρκ υπάγεται στη μονοεδρική εκλογική περιφέρεια «Γουέλς και Μέντιπ Χιλς» (*Wells and Mendip Hills*) για τις εκλογές της Βουλής των Κοινοτήτων του Ηνωμένου Βασιλείου.

## Θρησκευτικοί τόποι
* Ο ενοριακός ναός του Αγίου Μάρκου (ή του Τιμίου Σταυρού) χρονολογείται από τον 13ο αιώνα, αλλά το μεγαλύτερο μέρος του κτίσθηκε τον 14ο και τον 15ο αιώνα, με αποκατάσταση κατά τα βικτωριανά πρότυπα το 1864. Ο ναός έχει ανακηρυχθεί από το ίδρυμα English Heritage ως Κτήριο άξιο προστασίας (*listed building*), Βαθμού I. Ο παλαιός «σταυρός της αγοράς» στο προαύλιο του ναού χρονολογείται από τον 15ο αιώνα.
* Το παρεκκλήσιο των Μεθοδιστών στο χωριό χρονολογείται από το 1797.

## Παραπομπές


## Εξωτερικοί σύνδεσμοι

* Το Μαρκ στο Curlie

Μαρκ
Βαυαρική Κρατική Βιβλιοθήκη

Η **Βαυαρική Κρατική [[Βιβλιοθήκη]]** στο Μόναχο (γερμ. *Bayerische Staatsbibliothek*, συντομογραφία *BSB*, γνωστή προ του 1919 με τη λατινική ονομασία *Bibliotheca Regia Monacensis*, δηλαδή «Βασιλική Βιβλιοθήκη του Μονάχου»), είναι η κεντρική *Landesbibliothek*, («Κρατιδιακή» Βιβλιοθήκη) της Βαυαρίας, η μεγαλύτερη γενική και ερευνητική βιβλιοθήκη ολόκληρης της Γερμανίας και μία από τις σημαντικότερες γενικές βιβλιοθήκες ολόκληρης της Ευρώπης. Με τις συλλογές της να περιλαμβάνουν περίπου 10,9 εκατομμύρια βιβλία (το 2019) κατατάσσεται στις μεγαλύτερες ερευνητικές βιβλιοθήκες παγκοσμίως. Επίσης είναι η δεύτερη μεγαλύτερη βιβλιοθήκη περιοδικών της Ευρώπης (μετά τη Βρετανική Βιβλιοθήκη). Φιλοξενεί επιπλέον μία από τις σημαντικότερες συλλογές χειρογράφων σε όλο τον κόσμο, τη μεγαλύτερη συλλογή από ''incunabula'' του κόσμου, και πολλές άλλες σημαντικές ειδικές συλλογές. Τα ιστορικά τυπωμένα βιβλία της που χρονολογούνται προ του 1850 αριθμούν συνολικώς σχεδόν 1 εκατομμύριο τόμους.

Ο νόμος που την καθορίζει ως αποθετήριο, που εφαρμόζεται ακόμη, ισχύει από το έτος 1663 και απαιτεί δύο αντίγραφα από κάθε έργο που τυπώνεται σε όλη τη Βαυαρία να υποβάλλονται στη Βιβλιοθήκη. Η Βαυαρική Κρατική Βιβλιοθήκη εκδίδει το εξειδικευμένο περιοδικό *Bibliotheksforum Bayern* και το γενικό περιοδικό *Bibliotheksmagazin* μαζί με την Κρατική Βιβλιοθήκη του Βερολίνου από το 2007. Το κτήριό της βρίσκεται στη Λεωφόρο Λούντβιχστράσε.

## Δείτε επίσης
* Εθνική Βιβλιοθήκη της Γερμανίας

## Παραπομπές


## Εξωτερικοί σύνδεσμοι

* Επίσημος ιστότοπος (στην αγγλική)]
* Ιστότοπος των ψηφιακών συλλογών της Βιβλιοθήκης

Βαυαρικη Κρατικ
Βαυαρικη Κρατικη Βιβλιοθηκ
Εγιαλέτι της Άγκυρας

Το **Εγιαλέτι της Άγκυρας** (οθωμανικά τουρκικά: * Eyālet-i Ankara*) γνωστή και ως **Εγιαλέτι του Μποσόκ** ή **Μποζόκ** ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε την περιοχή της Άγκυρας.

Από τα τέλη του 14ου αιώνα ήταν σαντζάκι της Άγκυρας που άνηκε στο εγιαλέτι της Ανατολίας. Από τον 16ο αιώνα στα οθωμανικά επίσημα έντυπα ονομαζόταν ως επί το πλείστον σαντζάκι του Ακάρ, αν και στα ευρωπαϊκά παρέμεινε το όνομα σαντζάκι της Ανγκόρα. Το 1770, εκμεταλλευόμενοι την κρίση στην αυτοκρατορία, οι σαντζακμπέηδες της Άγκυρας έγιναν ουσιαστικά ημιανεξάρτητοι ηγεμόνες. Ωστόσο, μέχρι το 1775, ο αγώνας μέσα στο σαντζάκι και η αποκατάσταση της εξουσίας της κεντρικής κυβέρνησης οδήγησαν στην αποκατάσταση της εξουσίας του σουλτάνου στο σαντζάκι.

Η εκκαθάριση του σώματος των γενιτσάρων το 1826 επέτρεψε στον Σουλτάνο Μαχμούτ Β΄ να ξεκινήσει τις απαραίτητες μεταρρυθμίσεις. Το 1827, το Εγιαλέτι της Ανατολίας χωρίστηκε σε μικρότερες ανεξάρτητες επαρχίες. Η Άγκυρα έγινε ένα από τα νεοσύστατα εγιαλέτια.

Αρχικά, η κύρια πόλη βρισκόταν στην πόλη Μποζόκ (σημερινό Γιοζγκάτ). Ως εκ τούτου, μερικές φορές ονομάζεται επίσης Εγιαλέτι του Μποζόκ. Γρήγορα όμως το κέντρο μετακόμισε στην Άγκυρα, η οποία είχε πιο ευνοϊκή τοποθεσία. Με την πάροδο του χρόνου, το εγιαλέτι μετατράπηκε σε σημαντικό πολιτικό και οικονομικό κέντρο της αυτοκρατορίας λόγω της απώλειας της Αιγύπτου, της Συρίας και της Παλαιστίνης τη δεκαετία του 1830 και της σύλληψης των ρωσικών στρατευμάτων στον Καύκασο και στα Βαλκάνια.

Το 1864, κατά τη νέα διοικητική και εδαφική μεταρρύθμιση, το εγιαλέτι μετατράπηκε σε βιλαέτι της Άγκυρας.

## Διοικητικά τμήματα
Τα σαντζάκια του Εγιαλέτι στα μέσα του 19ου αιώνα:
# Σαντζάκι της Καισάρειας
# Σαντζάκι της Μποζόκ
# Σαντζάκι της Άγκυρας
# Σαντζάκι του Τσανκιρί

## Παραπομπές


Αγκυρας
Κατηγορία:Ιστορία της Τουρκίας
Δίδυμες ψυχές

Ως **δίδυμη ψυχή** (αγγλ. *soulmate*) χαρακτηρίζεται ένα πρόσωπο με το οποίο κάποιος έχει ένα αίσθημα μιας βαθιάς ή φυσικής συνάφειας. Αυτό το αίσθημα μπορεί να περιλαμβάνει μια διαπροσωπική έλξη ομοιότητας (κατά το «τα όμοια έλκονται»), αγάπη, έρωτα, οικειότητα, πνευματικότητα ή βαθιά εμπιστοσύνη. Η ιδέα των δίδυμων ψυχών συναντάται στην ιουδαϊκή και την ινδουιστική παράδοση, αλλά έγινε γνωστή ευρύτερα τον 19ο αιώνα με το Θεοσοφικό κίνημα και το σύγχρονο κίνημα-φιλοσοφία της Νέας Εποχής.

## Ορισμός
Στη σημερινή χρήση του όρου η «δίδυμη ψυχή» στον ενικό αναφέρεται συνήθως σε έναν ρομαντικά ερωτικό ή πλατωνικό σύντροφο, με την υπονόηση ενός αποκλειστικού ισόβιου δεσμού. Συνηθίζεται να υπονοεί επίσης τον ισχυρότερο δεσμό που είναι δυνατό να επιτευχθεί με έναν άλλο άνθρωπο. Οι άνθρωποι που πιστεύουν στην ύπαρξη δίδυμων ψυχών αποδέχονται συνήθως ότι κάποιος ή κάποια θα αισθανθεί «πλήρης» από τη στιγμή που βρει τη δίδυμη ψυχή του/της, με την οποία είναι «προορισμένος» να ενωθεί.

## Δείτε επίσης
* Διαπροσωπικές σχέσεις
* Κόκκινη κλωστή της μοίρας

## Παραπομπές


Κατηγορία:Αγάπη
Κατηγορία:Νέα Εποχή
Κατηγορία:Φιλοσοφία της αγάπης
Κατηγορία:Ψυχή
Πύργος του Γκρούνεβαλντ

Ο **Πύργος του Γκρούνεβαλντ** (γερμ. *Grunewaldturm*) είναι ιστορικός πύργος στο δάσος Γκρούνεβαλντ, στο νοτιοδυτικό μέρος του Βερολίνου. Ανεγέρθηκε κατά τα έτη 1897-1899 σύμφωνα με σχέδια του Φραντς Χάινριχ Σβέχτεν και έχει συνολικό ύψος 55 μέτρων. Η βάση παρατηρήσεως προσφέρει τη θέα του ποταμού Χάβελ από ύψος 36 μέτρων.

## Ιστορικό
Το 1897 το αγροτικό επαρχιακό Διαμέρισμα Τέλτοβ της Επαρχία του Βρανδεμβούργο, παράγγειλε την ανέγερση ενός πύργου σε ανάμνηση της εκατοστής επετείου από τη γέννηση του Γερμανού Αυτοκράτορα (Κάιζερ) Γουλιέλμου Α΄. Στις 9 Ιουνίου 1899 ο πύργος άνοιξε την πύλη του για το κοινό με την επωνυμία «Πύργος Κάιζερ Γουλιέλμου», αν και η επιγραφή στην ανατολική πρόσοψη τον χαρακτηρίζει «Βασιλέα» (*Koenig Wilhelm&nbsp;I*), επειδή έφερε και τον τίτλο «Βασιλεύς της Πρωσίας». Μια δεύτερη επιγραφή, στη δυτική πρόσοψη, γράφει: *Der Kreis Teltow baute mich 1897* (= «το Διαμέρισμα του Τέλτοβ με έκτισε το 1897»). 

Η Ελισάβετ του Βιντ, βασιλική σύζυγος της Ρουμανίας, ανέβηκε στον πύργο την 1η Μαρτίου του 1916. Ήταν ηλικιωμένη και πολύ εξαντλημένη, και χρειάσθηκε πάνω από δυόμιση ώρες για να ανεβεί τα σκαλιά από τη βάση μέχρι την κορυφή, από όπου χαιρέτησε ένα πλήθος περίπου 350 ανθρώπων από κάτω. Η Ελισάβετ απεβίωσε την επόμενη ημέρα.

Μεταπολεμικώς, το 1948, ο πύργος έλαβε τη σημερινή ονομασία του (*Grunewaldturm*) από την ονομασία του δάσους που τον περιβάλλει. Μια επιμελής ανακαίνιση του πύργου έγινε το 1953.

Από τη δεκαετία του 1990 ο πύργος φιλοξενεί και κεραίες κινητής τηλεφωνίας.

## Αρχιτεκτονική
left|thumb|Διατομή του Πύργου
Ο Πύργος του Γκρούνεβαλντ είναι κτισμένος σε νεογοτθικό αρχιτεκτονικό ρυθμό με τούβλα και σχεδιάσθηκε από τον φημισμένο στην εποχή του Γερμανό αρχιτέκτονα Φραντς Χάινριχ Σβέχτεν. Από μακριά φαίνεται υψηλότερος από το πραγματικό του ύψος των 55 μέτρων, καθώς βρίσκεται πάνω στον ύψους 79 μέτρων Λοφο Κάρλσμπεργκ, στην ανατολική όχθη του ποταμού Χάβελ. Στο εσωτερικό του πύργου υπάρχει θολωτή μνημειακή αίθουσα με μαρμάρινο άγαλμα του Γουλιέλμου Α΄, έργο του γλύπτη Λούντβιχ Μάντσελ, και τέσσερα σιδερένια ανάγλυφα που εικονίζουν τους Άλμπρεχτ φον Ρουν, Χέλμουτ φον Μόλτκε, Όττο φον Μπίσμαρκ και Φρειδερίκο Κάρολο της Πρωσίας. Tα νεοβυζαντινά ψηφιδωτά στην οροφή της αίθουσας είναι πρώιμα έργα του καλλιτέχνη Άουγκουστ Αίτκεν.

204 σκαλοπάτια οδηγούν σε μια βάση-παρατηρητήριο, που προσφέρει πανοραμική θέα των γύρω τόπων. Υπάρχει εστιατόριο και μπιραρία στον κήπο του πύργου.

## Παραπομπές


Πυργος Γκρουνεβαλν
Γκρουνεβαλντ
Στεργιόπουλος

Το ελληνικό επώνυμο **Στεργιόπουλος** μπορεί να αναφέρεται σε κάποιο από τα παρακάτω πρόσωπα:

* Ηλίας Στεργιόπουλος (20ός αιώνας), υπηρεσιακός υφυπουργός
* Κωνσταντίνος Στεργιόπουλος (γενν. 1907), φιλόλογος γυμνασιάρχης, νομάρχης Ξάνθης και Φθιώτιδος, και βουλευτής Καβάλας
* Κώστας Στεργιόπουλος (1926-2016), λογοτέχνης και κριτικός της λογοτεχνίας, καθηγητής της Νεοελληνικής Φιλολογίας στο Πανεπιστήμιο Ιωαννίνων
* Σωτήριος Στεργιόπουλος (1892-1967), στρατιωτικός και υπουργός
Φετιχισμός μύτης

Ο **φετιχισμός μύτης** είναι μερικισμός (ή παραφιλία) για τη μύτη. Αυτό μπορεί να περιλαμβάνει την σεξουαλική έλξη σε μια συγκεκριμένη μορφή φυσικής διακύμανσης της εμφάνισης (όπως σχήμα και μέγεθος), ή σε μια συγκεκριμένη περιοχή (για παράδειγμα, ρινική γέφυρα ή ρουθούνια). Το φετίχ μπορεί να εκδηλωθεί ως επιθυμία για πραγματική φυσική επαφή και αλληλεπίδραση ή ως συγκεκριμένες φαντασιώσεις, όπως η επιθυμία για διείσδυση στα ρουθούνια με το πέος, τη γλώσσα ή με ένα δάκτυλο (συγκρίσιμο με το δακτύλωμα). Ο φετιχισμός μύτης μπορεί επίσης να περιλαμβάνει την επιθυμία για εκσπερμάτιση μέσα στα ρουθούνια ή στη μύτη. Μερικοί άνθρωποι με αυτό το φετίχ, αυνανίζονται κοιτάζοντας ένα άτομο με μύτη που βρίσκουν εξαιρετικά ελκυστική. Μερικοί άνθρωποι με αυτό το φετίχ απολαμβάνουν επίσης να κλείνουν την μύτη κάποιου ώστε να ανοίγουν το στόμα τους για να αναπνέουν. 

Άλλες φαντασιώσεις μπορεί να περιλαμβάνουν την επιθυμία για παρατήρηση ή την βιωματική εμπειρία μιας μεταμόρφωσης μύτης, σε αναφορά σε ένα στοιχείο ενός φανταστικού έργου όπως ο Πινόκιο, ή ιδέες σχετικά με την μεταμόρφωσή της σε μια μύτη άλλου πλάσματος, όπως η μύτη ενός χοίρου, ως μέσο σεξουαλικής ταπείνωσης ενός συντρόφου ή γνωστού. Αυτές οι φαντασιώσεις μπορούν να βοηθηθούν με τη χρήση σκηνικών, παιχνιδιών ρόλων, με τη μορφή γραφής, έργων τέχνης ή τροποποιημένων φωτογραφιών ανθρώπων (γνωστό ως morphing).

Ο Σίγκμουντ Φρόυντ ερμήνευσε τη μύτη ως υποκατάστατο του πέους.

## Παραπομπές


## Περαιτέρω ανάγνωση
* Russ Kick, "Everything You Know about Sex Is Wrong: The Disinformation Guide to the Extremes of Human Sexuality (and Everything in Between)", The Disinformation Company, 2005, 
* Brenda Love, "The Encyclopedia of Unusual Sex Practices", Barricade Books, 1994,  (Online)
* Anil Aggrawal, "Forensic and Medico-Legal Aspects of Sexual Crimes and Unusual Sexual Practices", CRC Press, 2008, , σελ. 110,377
* Eric W. Hickey, "Sex crimes and paraphilia", Pearson Education, 2006, , p.&nbsp;83
* Ronald M. Holmes, Stephen T. Holmes, "Sex crimes: patterns and behavior", Sage Publications, 2001, , σελ. 246
* Viren Swami, Adrian Furnham, *The psychology of physical attraction*, Routledge, 2008, , σελ. 134

μυτη φετιχισμος
Κατηγορία:Παραφιλίες
Κατηγορία:Μύτη
Ελιαγαλί

Το **Ελιαγαλί** (αζερικά: *Əliağalı*) ή **Χοβτασέν** (αρμενικά: Հովտաշեն) είναι χωριό στην επαρχία Άγνταμ του Αζερμπαϊτζάν.

## Ιστορία
Το χωριό καταλήφθηκε από τον αρμενικό στρατό και εντάχθηκε στην επαρχία Μαρτακέρτ του Αρτσάχ. Το 2020 το χωριό παραχωρήθηκε στο Αζερμπαϊτζάν

## Παραπομπές


Κατηγορία:Κατοικημένες περιοχές στην Επαρχία Άγνταμ
Εγιαλέτι του Ρουμ

Το **Εγιαλέτι του Ρουμ** (οθωμανικά τουρκικά: * Eyālet-i Rûm*) ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε την περιοχή στη βόρεια Ανατολία, που ιδρύθηκε μετά την κατάκτηση της περιοχής από τον Βαγιαζήτ Α΄ τη δεκαετία του 1390. Πρωτεύουσα ήταν η πόλη Αμάσεια, η οποία στη συνέχεια μεταφέρθηκε στη Τοκάτη και αργότερα στη Σεβάστεια. Η αναφερόμενη έκτασή της τον 19ο αιώνα ήταν 74.880 km2.

Το Ρουμ ήταν η παλιά Σελτζουκική τουρκική ονομασία για την Ανατολία, αναφερόμενη στην Ανατολική Ρωμαϊκή Αυτοκρατορία, και στα ευρωπαϊκά κείμενα ήδη από τον 19ο αιώνα η λέξη Ρουμ χρησιμοποιήθηκε για να δηλώσει ολόκληρη την κεντρική Ανατολία, όχι μόνο τη μικρότερη περιοχή. που περιλαμβάνει την οθωμανική επαρχία (βλ. Σουλτανάτο του Ρουμ).

Τον 14ο αιώνα ιδρύθηκαν αρκετές αυτόνομες πόλεις (Αμάσεια, Τοκάτη, Σεβάστεια), παρά τη συνεχιζόμενη κυριαρχία των Σελτζούκων-Μογγόλων στην κεντρική Μικρά Ασία. Όταν ο ηγεμόνας των Ιλχανιδών Έμπου Σαΐντ πέθανε το 1335, η διοίκηση της Μικράς Ασίας ανατέθηκε στον πρώην κυβερνήτη του Ερέτνα Μπέη, έναν Ουιγούρο. Ο Ερέτνα Μπέης κήρυξε τελικά την ανεξαρτησία, ζητώντας την προστασία των Μαμελούκων, που ήταν αντίπαλοι των Ιλχανιδών. Κατέλαβε την περιοχή γύρω από το Σεβάστεια-Καισάρεια, ιδρύοντας τελικά ένα εμιράτο της Ερέτνας, το οποίο έγινε ισχυρότερο κατά τη διάρκεια της διακυβέρνησης του γιου του, Μεχμέτ Μπέη.

Το 1381 ο Καδή Μπουρχανεντίν ένας καδή στη Καισάρεια που διορίστηκε επίσης βεζίρης για να εκπροσωπήσει το εμιράτο του Ερέτνα σε εκείνη την πόλη, αντικατέστησε τους Ερέτνους ως ηγεμόνα της Σεβάστειας κατέλαβε επίσης την Αμάσεια και την Τοκάτη. Το πριγκιπάτο του κατάφερε να αντισταθεί στις παρεμβάσεις στην κεντρική Ανατολία τόσο από τους Ασπροπροβατάδες όσο και από τους Οθωμανούς μέχρι που κατέρρευσε με τον θάνατό του το 1398.

## Διοικητικά τμήματα
Το Εγιαλέτι του Σίβας αποτελούνταν από επτά σαντζάκια μεταξύ 1700 και 1740:
# Σαντζάκι της Σεβάστειας
# Σαντζάκι της Αμάσειας
# Σαντζάκι του Τζανίκ
# Σαντζάκι της Διβρίγης
# Σαντζάκι του Αραπγκίρ
# Σαντζάκι του Τσορούμ
# Σαντζάκι του Μποζόκ

## Παραπομπές


Ρουμ
Κατηγορία:Ιστορία της Τουρκίας
Προσβολή δημοσίας αιδούς

μικρογραφία|Φίλαθλος που μπήκε γυμνός στον αγωνιστικό χώρο κατά τη διάρκεια αγώνα αμερικανικών κολεγίων.
Η **προσβολή δημοσίας αιδούς** είναι η σκόπιμη δημόσια έκθεση ενός μέρος του σώματος του ατόμου με τρόπο αντίθετο με τα τοπικά πρότυπα κατάλληλης συμπεριφοράς. Οι νόμοι και οι κοινωνικές αντιλήψεις σχετικά με την άσεβη έκθεση ποικίλλουν σημαντικά σε διάφορες χώρες. Η απαγόρευση αυτή κυμαίνεται από την απόλυτη απαγόρευσή της έκθεσης οποιουδήποτε μέρους του σώματος εκτός από τα χέρια ή το πρόσωπο έως την απαγόρευσης έκθεσης ορισμένων μερών του σώματος, όπως η γεννητική περιοχή, οι γλουτοί ή οι μαστοί.

Η ευπρέπεια κρίνεται γενικά από τα πρότυπα της τοπικής κοινότητας, τα οποία σπάνια κωδικοποιούνται σε ειδικές διατάξεις του νόμου. Τέτοιες προδιαγραφές μπορεί να βασίζονται στην θρησκεία, την ηθική ή την παράδοση, ή να δικαιολογούνται με βάση ως «απαραίτητες για τη δημόσια τάξη». Η μη σεξουαλική επιδειξιομανία ή η δημόσια γύμνια μερικές φορές θεωρείται ακατάλληλη έκθεση. Αν εκτελούνται σεξουαλικές πράξεις, με ή χωρίς στοιχείο γύμνιας, αυτό μπορεί να θεωρηθεί σοβαρή προσβολή δημοσίας αιδούς σε ορισμένες δικαιοδοσίες, η οποία είναι συνήθως ένα πιο σοβαρό ποινικό αδίκημα. Σε ορισμένες χώρες, η έκθεση του σώματος σε παράβαση των κοινοτικών προτύπων ευπρέπειας θεωρείται επίσης προσβολή δημοσίας αιδούς.

Οι νομικοί και κοινοτικοί κανόνες για το τι κατάσταση ξεγυμνώματος συνιστά προσβολή δημοσίας αιδούς ποικίλλουν σημαντικά και εξαρτώνται από το πλαίσιο στο οποίο λαμβάνει χώρα η έκθεση. Τα πρότυπα αυτά έχουν επίσης ποικίλλει με την πάροδο του χρόνου, καθιστώντας τον ορισμό της προσβολής δημοσίας αιδούς ένα περίπλοκο θέμα.

## Παραπομπές


## Εξωτερικοί σύνδεσμοι
* Άρθρο 337 - Ποινικός Κώδικας (Νόμος 4619/2019) - Προσβολή της γενετήσιας αξιοπρέπειας

Κατηγορία:Γύμνια
Κατηγορία:Σεξουαλικά εγκλήματα
Κατηγορία:Σεξουαλική παρενόχληση
Κατηγορία:Ανάρμοστη σεξουαλική συμπεριφορά
Κομητεία Λιτλ Ρίβερ (Άρκανσο)

Η **Κομητεία Λιτλ Ρίβερ** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12, 026 κάτοικοι. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Άσνταουν.  Η κομητεία ιδρύθηκε το 1867 και πήρε το όνομά της από τον παραπόταμο Λιτλ Ρίβερ. 
  
Σύμφωνα με το Γραφείο Απογραφής των ΗΠΑ του 2010 , η κομητεία έχει συνολική έκταση 565 τ. μίλια (1, 460 τ.χλμ), εκ των οποίων 532 τ. μίλια (1, 380 τ.χλμ.) είναι στεριά και 32  τ. μίλια (80 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άρκανσο
Κάβος Αίγινας

Ο **Κάβος** είναι μικρός οικισμός της Αίγινας στην Περιφερειακή Ενότητα Νήσων Αττικής.****

## Γενικά στοιχεία
Ο Κάβος βρίσκεται στο βορειοανατολικό τμήμα του νησιού, κοντά στο ακρωτήριο της Αγίας Μαρίνας, σε υψόμετρο 70 μέτρα ενώ απέχει περίπου 13 χλμ. δυτικά από την Αίγινα (πόλη). Δυτικά του είναι η Αγία Μαρίνα και βορειοδυτικά η Βάϊα ενώ κοντινό του (στα δυτικά), πολύ σημαντικό, αξιοθέατο είναι  ο Ναός της Αφαίας. Στην ευρύτερη περιοχή του έχει εντοπιστεί ανθρώπινη παρουσία (ίχνη αρχαίων κτισμάτων) από την 4η χιλιετία π.Χ. 

Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στην κοινότητα Μεσαγρού Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Μεσαγρό, την Αγία Μαρίνα, τους Άλωνες και την Βάϊα αποτελούν την κοινότητα Μεσαγρού, που υπάγεται στο Δήμο Αίγινας . Σύμφωνα με την απογραφή 2021 έχει 10 κατοίκους ενώ με αυτήν του 2011 είχε 29.

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Κομητεία Μπράντλεϊ (Άρκανσο)

Η **Κομητεία Μπράντλεϊ** () είναι κομητεία στην πολιτεία του Άρκανσο των Ηνωμένων Πολιτειών. Κατά την απογραφή του 2020, ο πληθυσμός ήταν 10, 545 κάτοικοι.Η διοικητική πρωτεύουσα (*έδρα*) και μεγαλύτερη πόλη είναι το Γουόρεν.  

Η κομητεία ιδρύθηκε στις 18 Δεκεμβρίου 1840 και πήρε το όνομά της προς τιμήν του Χιουζ Μπράντλεϊ, έναν πρώιμο άποικο από το Νότιο Άρκανσο. 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 653 τ. μίλια (1, 690 τ.χλμ), εκ των οποίων 649 τ. μίλια (1, 680 τ.χλμ.) είναι στεριά και 3,7 τ. μίλια (10 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Κλίβελαντ (βόρεια)
* Κομητεία Ντρου (ανατολικά)
* Κομητεία Άσλεϊ (νοτιοανατολικά)
* Κομητεία Γιούνιον (νοτιοδυτικά)
* Κομητεία Κάλχουν (δυτικά)

## Παραπομπές


Κατηγορία:Κομητείες του Άρκανσο
Κομητεία Μισισίπι (Άρκανσο)

Η **Κομητεία Μισισίπι** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 40, 685 κάτοικοι. Η διοικητική πρωτεύουσα (*έδρα της κομητείας*) είναι το Μπλάιθβιλλ.  Η κομητεία ιδρύθηκε το 1833 και πήρε το όνομά της από τον ποταμό Μισισίπι. 
  
Σύμφωνα με το Γραφείο Απογραφής των ΗΠΑ του 2010, η κομητεία έχει συνολική έκταση 920 τ. μίλια (2, 400 τ.χλμ), εκ των οποίων 901 τ. μίλια (2, 330τ.χλμ.) είναι στεριά και 19 τ. μίλια (70 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άρκανσο
Κομητεία Γιούτα (Γιούτα)

Η **Κομητεία Γιούτα** () είναι κομητεία στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 659, 399 κάτοικοι.Η διοικητική πρωτεύουσα (*έδρα της κομητείας*) και μεγαλύτερη πόλη είναι το Πρόβο.  Η κομητεία ιδρύθηκε το 1850 και πήρε το όνομά της από την φυλή των ινδιάνων Γιούτα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.143 τ. μίλια (5, 550 τ.χλμ), εκ των οποίων 2004. 46 τ. μίλια (5, 190 τ.χλμ.) είναι στεριά και 139.838 τ. μίλια (370 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Γιούτα
Κομητεία Ριτς (Γιούτα)

Η **Κομητεία Ριτς** () είναι κομητεία στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 2,510 κάτοικοι. Η διοικητική πρωτεύουσα (*έδρα της κομητείας*) είναι το Ράντολφ και μεγαλύτερη πόλη το Γκάρντεν Σίτυ.  Η κομητεία ιδρύθηκε το 1864 και πήρε το όνομά της προς τιμήν του πάστορα Τσαρλς Ριτς.   

Η κομητεία βρίσκεται στην πάνω βορειοανατολική γωνία της Γιούτα. Τα βόρεια σύνορά της εφάπτονται με τα νότια σύνορα της πολιτείας του Άινταχο και τα ανατολικά σύνορά της εφάπτονται με τα δυτικά σύνορα της πολιτείας Ουαϊόμινγκ. Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1086 τ. μίλια (2, 810 τ.χλμ), εκ των οποίων 1028.758 τ. μίλια (2, 670 τ.χλμ.) είναι στεριά και 57.57  τ. μίλια (150  τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Γιούτα
Κομητεία Ντέιβις (Γιούτα)

Η **Κομητεία Ντέιβις** () είναι κομητεία στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 362,679 κάτοικοι, γεγονός που την καθιστά την τρίτη πιο πυκνοκατοικημένη κομητεία της Γιούτα. Η διοικητική πρωτεύουσα (*έδρα*) είναι το Φάρμινγκτον και μεγαλύτερη πόλη το Λέιτον.  Η κομητεία ιδρύθηκε το 1850 και πήρε το όνομά της προς τιμήν του λοχαγού Ντάνιελ Ντέιβις, έναν πρώιμο άποικο.  
 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 634 τ. μίλια (1, 640 τ.χλμ), εκ των οποίων 299 τ. μίλια (770 τ.χλμ.) είναι στεριά και 335 τ. μίλια (870 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Γουέμπερ (βόρεια)
*Κομητεία Μόργκαν (ανατολικά)
*Κομητεία Σολτ Λέικ (νότια)
*Κομητεία Τούλε (δυτικά)
*Κομητεία Μποξ Έλντερ (βορειοδυτικά)

## Παραπομπές


Κατηγορία:Κομητείες της Γιούτα
Λαλουρέ-Λαφιτώ

Το **Λαλουρέ-Λαφιτώ** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν
Στυλιανίδης

Το ελληνικό επώνυμο **Στυλιανίδης**, που ετυμολογικά σημαίνει «γιος του Στυλιανού», μπορεί να αναφέρεται σε κάποιο από τα παρακάτω πρόσωπα:

* Ανδρέας Στυλιανίδης (20ός αιώνας), Κύπριος ποδοσφαιριστής
* Ευριπίδης Στυλιανίδης (γενν. 1966), πανεπιστημιακός νομικός και πολιτικός, βουλευτής Ροδόπης που διετέλεσε και υπουργός
* Μιχαήλ Στυλιανίδης (γενν. 1944), μηχανικός και δήμαρχος Ξάνθης
* Στέλιος Στυλιανίδης (γενν. 1970), Κύπριος ποδοσφαιριστής
* Χρήστος Στυλιανίδης (γενν. 1958), Ελληνοκύπριος πολιτικός, που διετέλεσε Ευρωπαίος Επίτροπος και υπουργός σε κυβέρνηση της Ελλάδας
Τανέρ Ακτσάμ

Ο **Αλτούγκ Τανέρ Ακτσάμ** (*Altuğ Taner Akçam*, 1953) είναι Τούρκος-Γερμανός ιστορικός και κοινωνιολόγος. Τη δεκαετία του 1990, έγινε ο πρώτος Τούρκος μελετητής που αναγνώρισε τη γενοκτονία των Αρμενίων και έχει γράψει πολλά βιβλία για το θέμα, όπως *Μία επαίσχυντη πράξη* (1999), *From Empire to Republic: Turkish Nationalism and the Armenian Genocide* (2004), *Το έγκλημα των Νεότουρκων κατά της ανθρωπότητας* (2012) και *Εντολές εξόντωσης* (2018). 

## Βιογραφία

Γεννήθηκε στο χωριό Ολτσέκ κοντά στο Αρνταχάν της Τουρκίας. Η οικογένειά του είναι τουρκικής μεσκετικής καταγωγής. Ο Ακτσάμ έχει δηλώσει ότι μεγάλωσε σε «μια πολύ κοσμική οικογένεια», με τον πατέρα του να είναι άθεος. Σπούδασε οικονομικά στο Τεχνικό Πανεπιστήμιο Μέσης Ανατολής στην Άγκυρα και αποφοίτησε το 1976. Το 1974, συνελήφθη επειδή συμμετείχε σε φοιτητικές διαδηλώσεις κατά της τουρκικής εισβολής στην Κύπρο. Το 1975 συνελήφθη επειδή μοίραζε φυλλάδια και τοποθέτησε αφίσες στην πόλη.

Στις 9 Μαρτίου 1976, αμέσως μετά την αποφοίτησή του από το πανεπιστήμιο και ενώ ήταν μεταπτυχιακός φοιτητής στο ίδιο τμήμα, συνελήφθη για τη συμμετοχή του στη σύνταξη ενός φοιτητικού περιοδικού που επικεντρωνόταν στην αντιμετώπιση των Κούρδων στην Τουρκία. Το *Devrimci Gençlik* (Επαναστατική Νεολαία) ήταν το περιοδικό μιας ριζοσπαστικής αριστερής οργάνωσης, της *Devrimci Yol* (Επαναστατικό Μονοπάτι). Ο Ακτσάμ εξήγησε ότι αποδέχτηκε τη θέση του συντάκτη, σε ηλικία 22 ετών, γνωρίζοντας ότι αυτό θα μπορούσε να τον οδηγήσει στη φυλακή. Οι φόβοι του έγιναν πραγματικότητα όταν καταδικάστηκε σε εννέα χρόνια κάθειρξη στις αρχές του 1977, με αποτέλεσμα η Διεθνής Αμνηστία να τον κατονομάσει «κρατούμενο συνείδησης». Ήταν έγκλειστος για ένα χρόνο πριν δραπετεύσει από την Κεντρική Φυλακή της Άγκυρας στις 12 Μαρτίου 1977. Έλαβε πολιτικό άσυλο από τη Δυτική Γερμανία το 1978, όπου έλαβε την υπηκοότητα και διέμεινε μέχρι την απόκτηση του διδακτορικού του τίτλου το 1995.

## Παραπομπές


Κατηγορία:Τούρκοι επιστήμονες
Κατηγορία:Ιστορικοί του 20ού αιώνα
Κατηγορία:Ιστορικοί του 21ου αιώνα